
Определение №215/22.05.2023 по ч. нак. д. №410/2023 на ВКС, НК, II н.о., докладвано от съдия Петя Шишкова
 


	
	О П Р Е Д Е Л Е Н И Е	
		
	№ 215	
		
	гр. София, 22.05.2023г.	
		
	Върховният касационен съд на Република България, второ наказателно отделение, в закрито съдебно заседание на двадесет и втори май две хиляди двадесет и трета година, в състав:	
		
	 ПРЕДСЕДАТЕЛ: БИСЕР ТРОЯНОВ	
		
	 ЧЛЕНОВЕ: ПЕТЯ ШИШКОВА	
		
	 ПЕТЯ КОЛЕВА	
		
	при становището на прокурора от ВКП Антоанета Близнакова, като разгледа докладваното от съдия Шишкова касационно частно дело № 410 по описа за 2023г., за да се произнесе, взе предвид следното: 	
		
	 Производството е по реда на чл.43 т.3 от НПК. 	
		
	Образувано е по повод на определение № 49 от 04.05.2023г., постановено по НАХД № 99/2023г. по описа на Районен съд – Царево, с което съдебното производство е прекратено и делото е изпратено на ВКС за определяне на друг, еднакъв по степен съд, който да го разгледа. Причината е отвод на съдиите на основание чл.29, ал.2 от НПК.	
		
	 Становището на прокурора е, че са налице предпоставките за разглеждане на делото от друг, еднакъв по степен съд. 	
		
	Върховният касационен съд, второ наказателно отделение, намери искането за неоснователно, поради следното:	
		
	 Съдебното производство е образувано в Районен съд – Царево по жалба защитника на Г. П. М. срещу наказателно постановление № 15 от 03.04.2023г. на кмета на община Царево, с което на едноличния търговец „Л. – Г. П.“ са наложени две имуществени санкции от по 10 000лв. за нарушения на Наредбата за опазване на обществения ред и околната среда на територията на община Царево. 	
		
	От протокола за избор на докладчик е видно, че списъкът на възможните съдии включва само съдиите Т. и М.. Първоначално делото е било разпределено на съдия М. Т., а след това и на съдия М. М.. И двамата са преценили, че поради близки отношения с жалбоподателя и негови роднини не могат да се считат за безпристрастни и на основание чл.29, ал.2 от НПК са се отвели от разглеждане на делото. Така в местно компетентния районен съд не е възможно да бъде формиран съдебен състав. Следва да бъде приложена разпоредбата на чл.43, т.3 от НПК. 	
		
	ВКС констатира, че от районните съдилища териториално близък до Царевския и с добри комуникации е Бургаският районен съд, поради което, делото следва да бъде възложено на него. 	
		
	По изложените съображения и на основание чл.43, т.3 от НПК, ВКС, второ наказателно отделение	
		
	О П Р Е Д Е Л И :	
		
	 ИЗПРАЩА прекратеното НАХД № 99/2023г. по описа на Районен съд – Царево, за разглеждане от Районен съд – Бургас.	
		
	 Препис от определението да се изпрати на Районен съд – Царево, за сведение.	
		
	ПРЕДСЕДАТЕЛ:	
		
	 ЧЛЕНОВЕ:	
		
	 1.	
		
	 2.	

